As oud Bloemfonteiners wat in die omgewing gewoon het, sal ons dit altyd aanbeveel. 'n Baie boomryke omgewing wat 'n rustige atmosfeer skep.
Ons het die plaaslike Spar besoek. Dit was 'n aangename koop-ondervinding. Ons verneem toe daar dat daar "openbare" toiletgeriewe so 'n paar deure verderaan beskikbaar is, waarvan die "toegangsgeld" R4.00 beloop. Toe my vrou haar R4.00 betaal, word sy meegedeel dat daar geen toiletpapier beskikbaar is nie. Hou in gedagte dat die Spar enkele deure daarvandaan weg is! Gelukkig hou ons altyd "noodvoorraad" in ons voertuig aan. Daar is ongelukkig net één manier waarop die toiletgeriewe beskryf kan word: dit ruik baie sleg. Dit is van daardie tipe reuke wat nog lank daarna as het ware in 'n mens se neus bly hang. Ek het vanaf ons huis in Potchefstroom probeer uitkom by die eienaar van die gebou waarin die betrokke toiletgeriewe geleë is, maar ek was tot dusver onsuksesvol.
Philippolis is 'n stil en rustige dorpie. Ons het laataand van die restaurant af geloop tot by die gastehuis en het veilig gevoel. Die sterrehemel was iets om te aanskou! En om vroegoggend 'n haan te hoor kraai was 'n pluspunt vir my!
Clarens is 'n pragtige dorp, die mense is vriendelik en pryse is oor die algemeen redelik en aanvaarbaar.
Fantastiese eetplekke, maar die craft winkels gaan baie agteruit. Die voorraad bly al vir jare dieselfde.
Clarens is sekerlik een van die mees idealistiese dorpies in die Oos-Vrystaat indien nie die hele Suid-Afrika nie. My vrou het haar hart verloor op die plekkie.
Die restaurant O's was 'n wonderlike ervaring, nie net die kos nie, maar ook die pragtige bome langs die Vaalrivier. Ons kom weer!